

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 29.septembrī Nr.**519**  (prot.Nr.**21**, **26**.§)

**Par finanšu līdzekļu piešķiršanu no pašvaldības pamatbudžeta**

**programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10. un 12.punktu, Daugavpils pilsētas domes Finanšu komitejas 2016.gada 22.septembra sēdes protokolu Nr.24, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Par iegūto 1.vietu Eiropas čempionātā pludmales volejbolā U-22 vecumā grupā piešķirt Anastasijai Kravčenokai naudas balvu EUR 2 846(divi tūkstoši astoņi simti četrdesmit seši *euro*) apmērā.

2. Piešķirt Anastasijas Kravčenokas trenerei Žanai Zaneginai naudas balvu EUR 1 423 (viens tūkstotis četri simti divdesmit trīs *euro*) apmērā.

3. Naudas balvu izmaksai līdzekļus EUR 4269 (četri tūkstoši divi sešdesmit deviņi *euro*) apmērā piešķirt no pašvaldības pamatbudžeta programmas „Izdevumi neparedzētiem gadījumiem” Daugavpils pilsētas domei (reģ.Nr.9000077325, juridiskā adrese: K.Valdemāra ielā 1, Daugavpils) un apstiprināt Daugavpils pilsētas domes ieņēmumu un izdevumu tāmes grozījumus saskaņā ar pielikumu.

4. Daugavpils pilsētas domes Finanšu nodaļai piešķīrumu iekļaut kārtējos attiecīgā gada pašvaldības budžeta grozījumos.

Pielikumā: 1. Daugavpils pilsētas domes pamatbudžeta programmas „Izdevumu neparedzētiem gadījumiem” ieņēmumu un izdevumu tāmes grozījumi.

2. Daugavpils pilsētas domes pamatbudžeta programma „Sporta pasākumi” ieņēmuma un izdevuma tāme.

Domes priekšsēdētājs *(personiskais paraksts)*  J.Lāčplēsis